Paul Scholes vagy Paul Aaron Scholes (Salford, Greater Manchester, 1974. november 16. –) angol labdarúgó, aki a pályafutása alatt kizárólag a Manchester Unitedet szolgálta. 2011. május 30-án jelentette be visszavonulását., de 2012 januárjában visszatért és a 2012/13-as szezon végén vonult vissza végleg.1997 és 2004 között tagja volt az angol válogatottnak is. Részt vett az 1998-as és a 2002-es Vb-n, valamint a 2000-es és 2004-es Eb-n. Vele együtt mindössze kilenc olyan játékos van, aki minden sorozatot egybevéve több, mint 500 alkalommal lépett pályára a Manchester United színeiben. Szülővárosa csapatának, a hatodosztályban érdekelt Salford Citynek társtulajdonosa, volt csapattársaival (Phil Neville, Gary Neville, Nicky Butt, Ryan Giggs) együtt.